b'\n_START_ARTICLE_\nDr\xc3\xa6ggens Buekorps\n_START_PARAGRAPH_\nDr\xc3\xa6ggens Buekorps er et av bergens buekorps (guttekorps) stiftet 24. mars 1856, men feirer sin stiftelsesdag 13. mai._NEWLINE_Buekorpset er et l\xc3\xb8rdagskorps, som betyr at det var et buekorps for de bedrestilte og at de har alltid hatt eksersis p\xc3\xa5 l\xc3\xb8rdager._NEWLINE_Dr\xc3\xa6ggens regnes som det  eldste korpset  som sikkert kan datere sin stiftelsesdag. De kan datere stiftelsesdagen til 1856  fordi det finnes arkivmateriale. Stifterne var tre gutter p\xc3\xa5 11\xe2\x80\x9312, Christian Joachim Mohn, Klaus Hanssen og August Gran.\n_START_SECTION_\nStr\xc3\xb8k\n_START_PARAGRAPH_\nDeres opprinnelige str\xc3\xb8k har v\xc3\xa6rt Dreggen, \xc3\x98vregaten, Nye Sandviksvei og opp mot St\xc3\xb8len._NEWLINE_Dr\xc3\xa6ggens ekserserer p\xc3\xa5 paradeplassen p\xc3\xa5 Bergenhus festning. De eier et hus i Dreggen og disponerer en hytte p\xc3\xa5 Jordalsfjellet.  De samarbeider med Nygaards Bataljon og Nordn\xc3\xa6s Bataillon.\n_START_SECTION_\nDr\xc3\xa6ggens fane\n_START_PARAGRAPH_\nDr\xc3\xa6ggens fikk sin f\xc3\xb8rste fane 18. juli 1856, og den var malt av H. Mohn.  Motivet med en bue, et sverd og kogger har siden fulgt korpset.  Denne fanen ble brukt til 1860 da buekorpset fikk en ny med valgspr\xc3\xa5ket \xc2\xabEnighet gj\xc3\xb8r sterk\xc2\xbb som fortsatt st\xc3\xa5r p\xc3\xa5 fanene. De f\xc3\xb8rste fanene var hvite og den f\xc3\xb8rste r\xc3\xb8de ble tatt ibruk 13. mai 1886._NEWLINE_Bortsett fra en periode p\xc3\xa5 1800-tallet har buekorpset bare brukt buer. Fargene er r\xc3\xb8dt og hvitt.'